बे हाबाफारिआव बिजेपि सोरखारआ फैबाय थानाय समाव आसामखौ दैबानानिफ्राय उदां खालामनायनि खोथा होयो मिरु नखर मन्थ्रि अमित साहआ। लोगोसे बुंबावो दि, मदि सोरखारआ हादरनि साफ्रोमबो सुबुंनोनो खिखरसालि, 13 कौटि सुबुंनो सिलिन्दार होबाय होननानै। 2022 मायथाइनि 15  आगष्टनि सिगां साफ्रोमबो सुबुंनि न’आव लोंग्रा दै, आसामनि 70 जौखोन्दो सुबुंनो फाहामथायनि खरसा मदि सोरखार आरो आसाम सोरखारआ होगोन होननानै। आसामानि हारिमु रैखा खालामनाया आरो जौगानाय आसाम दानायानो बिजेपिनि गुबै थांखि होननानै बुंथियो।